Էլենի Ցալիգոպուլու

**Էլենի Ցալիգոպուլու**  ), , հույն երգչուհի, ով երեք տասնամյակից ավելի ձգվող իր արտիստական կարիերայի ընթացքում ճանաչվել է իր երկրի ամենամեծ ժողովրդականություն վայելող երգչուհիներից մեկը։

## Կենսագրություն
Էլենին ծնվել է Հունաստանում՝ Կենտրոնական Մակեդոնիայի Իմաթիա տարածաշրջանի Նաուսա քաղաքում։ Ելույթներով սկսել է հանդես գալ վաղ հասակից՝ ընկերակցելով իր երաժիշտ եղբորը։ 1981 թվականին, երբ ընդամենը տասնութ տարեկան էր, տղա է ունեցել, ում անվանակոչել է Արգիրիս (): Վոկալի դասեր առնելուց հետո՝ 1985 թվականին ելույթներ է ունեցել Սալոնիկում, ավելի ուշ ծանոթացել է երգահան Ջորջ Զիկասի հետ, որի երգերի ձայնագրմամբ էլ թողարկել է իր առաջին երաժշտական ալբոմը։

Սկսած 1986 թվականից՝ Էլենին հանդես է եկել հույն տարբեր երգահանների, այդ թվում՝ Ստամատիս Սպանուդակիսի, Մանոս Խաձիտակիսի ստեղծագործությունների կատարմամբ, հյուրախաղային համերգներ տվել Հունաստանի տարբեր քաղաքներում, եվրոպական ու ամերիկյան երկրներում։ Այդ ընթացքում ծանոթացել է երգիչ Յորգոս Դալարասի հետ, և սկսել են համատեղ ելույթներ ունենալ։

1990-ական թվականներին նրան հաջողվել է հասնել հույն երաժիշտ կատարողների ամենաբարձր մակարդակին, թողարկել շուրջ մեկ տասնյակ ալբոմ, որոնք ջերմ ընդունելություն են գտել երաժշտասերների շրջանում, վաճառվել հարյուր հազարավոր օրինակներով։ 1998—1999 թվականներին Ցալիգոպուլուն հյուրախաղային համերգներ է տվել երգչուհի Մելինա Կանայի, ավելի ուշ՝ երգիչ Դիմիտրիս Բասիսի, **«[[Mode Plagal]]»** և **«[[Mikro]]»** երաժշտախմբերի հետ։

21-րդ դարի առաջին տարիներին Էլենին համագործակցել է Նիկոս Պարտոկալօգլուի, Ջոն Կոցարիսի, Յորգոս Անդրեուի հետ։ 2005 թվականի ամռանը համերգային շրջագայություն է կատարել դերասանուհի և երգչուհի Տանյա Ծանակլիդուի հետ, թողարկել է *Αγαπημένο μου Ημερολόγιο* (*Dear Diary*) ալբոմը, որտեղ Εστουδιαντίνα Νέας Ιωνίας (Estoudiantina Neas Ionias) երաժշտախմբի հետ ձայնագրել էր հունական ժողովրդական երգերի ինքնատիպ մեկնաբանությամբ ոգեշունչ կատարումներ։

Հաջորդած տարիներին նա շարունակել է ալբոմներ թողարկել և համերգներով հանդես գալ. 2008 թվականին՝ երգիչներ Անդրիանա Բաբալիի ու Ջոտա Նեգայի հետ՝ Սալոնիկի "Αποθήκη του Μύλου" համերգասրահում, երգիչ Գլիկերիայի հետ, *Polis* թատրոնում էլ՝ *Trifono* երաժշտախմբի հետ, որը մասնագիտացել է հունական ավանդական երաժշտության մատուցման գործում։

## Անձնական կյանք
2008 թվականին տված հարցազրույցներից մեկում Էլենի Ցալիգոպուլուն խոստովանել է, որ շուրջ մեկուկես տասնամյակ ամուսնացած է եղել հույն երգահան, քնարերգու բանաստեղծ և երաժշտական պրոդյուսեր Անդրեու Յորգոսի հետ (), բայց, վերջ ի վերջո, ամուսնալուծվել են։

## Սկավառակագրություն

* 1986 — *Shut Up and Listen*
* 1990 — *Girl and Woman*
* 1992 — *Half–Moon*
* 1993 — *Kathreftes*
* 1994 — *Mirrors*
* 1996 — *Arzedina*
* 1996 — *Argentinos*
* 1998 — *Dream Era*
* 1999 — *Allazi Kathe Pou Vradiazi*
* 1999 — *Changes Descend Every Evening*
* 2000 — *Glycos Peirasmos*
* 2001 — *Sweet Temptation*
* 2002 — *Songs for a Summer*

* 2003 — *Color*
* 2005 — *Dear Diary*
* 2005 — *Each End and Beginning*
* 2007 — *Mad Secret Concerts*
* 2008 — *Best of / San Lied*
* 2009 — *In the Dream Season (Sunday Newspaper)*
* 2011 — *Tarrira*
* 2013 — *The Love Collection*
* 2014 — *Together* (accompanied by Melina Kana)
* 2015 — *Kathe Telos Ki Archi*
* 2015 — *I Eleni Tsaligopoulou Sti Lyra*
* 2015 — *Miso Feggari*

## Ծանոթագրություններ

## Արտաքին հղումներ
*
*BBC Artist Page for Eleni Tsaligopoulou 
*Eleni Tsaligopoulou at Athens Photo News (APN) {**հունարեն**}

Կատեգորիա:Հույն երաժիշտներ
Կատեգորիա:Հույն երգիչներ
Կատեգորիա:Հույն երգչուհիներ
Կատեգորիա:Հույն կոմպոզիտորներ